ΓΡΑΠΤΗ ΕΡΩΤΗΣΗ E-2265/01

υποβολή: Ioannis Marnos (PPE-DE) προς την Επιτροπή

(31 Ιουλίου 2001)

Θέμα: Μη απορροφώμενα κονδύλια των Διαρθρωτικών Ταμείων

Η Γενική Δ/νση Περιφερειακής Πολιτικής αναφέρει στο Δελτίο της με τίτλο Inforegio news (Αριθμός 68, Μάϊος 2001) ότι το Συμβούλιο και το Ευρωπαϊκό Κοινοβούλιο ενέκριναν στις 3 παρελθόντος Μαΐου τη μεταφορά, στα έτη από το 2002 έως το 2006, πιστώσεων των Διαρθρωτικών Ταμείων για τις οποίες δεν είχαν αναληφθείποχρεώσεις το 2000 και δεν κατέστη δυνατό να μεταφερθούν στη χρήση 2001. Στο ίδιο Δελτίο αναφέρεται ότι το εγχείρημα αφορά ποσό ύψους 6 152 εκ. ευρώ, από το οποίο το μισό αντιπροσωπεύει ελληνικά προγράμματα του Στόχου 1, ενώ προστίθεται και ότι οι δημοσιονομικοί κανονισμοί για τα έτη 2000-2006 περιορίζουν το είδος αυτό της μεταφοράς πιστώσεων στα κονδύλια που δεν χρησιμοποιήθηκαν το 2000 και δενπάρχει δυνατότητα να επανεγγραφούν στον προϋπολογισμό οι πιστώσεις ως προς τις οποίες δεν θα αναληφθούνποχρεώσεις κατά τα μεταγενέστερα έτη.

Μπορεί να επιβεβαιώσει η Ευρωπαϊκή Επιτροπή ότι κάτι τέτοιο σημαίνει ότι τα Κοινοτικά κονδύλια του έτους 2001 θα χαθούν οριστικά για τις χώρες που δεν θα καταφέρουν να τα απορροφήσουν· Ποιες ενδείξειςπάρχουν για το έτος 2001 αναφορικά με την απορρόφηση των πόρων των Διαρθρωτικών Ταμείων από την Ελλάδα· Ποια θα είναι η τύχη των κονδυλίων του 3ου Κοινοτικού Πλαισίου Στήριξης (ΚΠΣ) που δεν θα απορροφηθούν μέσα στα έτη της εφαρμογής του·

Απάντηση του κ. Barnier εξ ονόματος της Επιτροπής

(15 Ιανουαρίου 2002)

1. Απώλεια πιστώσεων αναλήψεωςποχρεώσεων που δεν χρησιμοποιήθηκαν το έτος 2001

Ενόψει των προθεσμιών όσον αφορά τη θέσπιση της νέας γενεάς προγραμμάτων για την περίοδο 2000-2006, η διοργανική συμφωνία της 6ης Μαΐου 1999 προβλέπει ότι οι πιστώσεις αναλήψεωςποχρεώσεων του πρώτου έτους της περιόδου προγραμματισμού 2000-2006 θα ήταν δυνατόν να αποτελέσουν το αντικείμενο επανεγγραφής στον προϋπολογισμό το 2001 σε περίπτωση που δεν χρησιμοποιήθηκαν το έτος 2000. Σύμφωνα με τα επίπεδα χρηματοδότησης που αποφασίστηκαν στο Βερολίνο και επιβεβαιώθηκαν με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999(1), οι πιστώσεις αναλήψεωςποχρεώσεων που αναλογούν σε καθένα από τα έτη 2001 έως 2006 και δεν χρησιμοποιούνται στο τέλος κάθε έτους θα ακυρώνονται χωρίς δυνατότητα επανεγγραφής στον προϋπολογισμό το(α) επόμενο(α) έτος(η). Όμως για την Ελλάδα η διάταξη αυτή συνεπάγεται μειωμένο κίνδυνο διότι, με εξαίρεση το επιχειρησιακό πρόγραμμα (ΕΠ) Τεχνικής αρωγής, που βρίσκεται στο στάδιο της θέσπισης, και της τροποποίησης του ΕΠ για το Περιβάλλον, όλα τα προγράμματα του στόχου 1 έχουν θεσπιστεί και οι αναλήψειςποχρεώσεων για τις επόμενες ετήσιες δόσεις θα πραγματοποιηθούν αυτόματα.

2. Προβλέψεις απορρόφησης πιστώσεων αναλήψεωςποχρεώσεων Διαρθρωτικών ταμείων το 2001, για την Ελλάδα.

Ευρωπαϊκό ταμείο περιφερειακής ανάπτυξης (ΕΤΠΑ)

Τα κονδύλια του προϋπολογισμού για πιστώσεις αναλήψεωςποχρεώσεων όσον αφορά την Ελλάδα, για το στόχο 1 του ΕΤΠΑ, ανέρχονται σε 2122 εκατ. το 2001. Μέχρι σήμερα έχουν δεσμευθεί 2 091 εκατ. ενώ δεν έχει ακόμη χρησιμοποιηθείπόλοιπο 31 εκατ.. Όσον αφορά τα προγράμματα Interreg,

η έγκριση των προγραμμάτων για Ελλάδα/Βουλγαρία και Ελλάδα/Κύπρο αναμένεται ότι θα πραγματοποιηθεί πριν από το τέλος του έτους 2001. Η χορήγηση από τον προϋπολογισμό για πιστώσεις αναλήψεωνποχρεώσεων το 2001 όσον αφορά τα δύο αυτά προγράμματα ανέρχεται σε 42 εκατ..

Ευρωπαϊκό Γεωργικό ταμείο προσανατολισμού και εγγυήσεων — τμήμα προσανατολισμού (ΕΓΤΠΕ — Π).

Η χορήγηση από τον προϋπολογισμό του έτους 2000 για όλα τα προγράμματα στόχου 1 όσον αφορά το ΕΓΤΠΕ-Π και την κοινοτική πρωτοβουλία Leader+ έχει επανεγγραφεί στους προϋπολογισμούς των ετών 2002 έως 2006.

Το σύνολο των χορηγήσεων του προϋπολογισμού έτους 2001 όσον αφορά την Ελλάδα δεσμεύθηκε στο πλαίσιο του στόχου 1 για το ΕΓΤΠΕ — Π. Πρόκειται για ποσόν ύψους 341,2 εκατ., ενώ έχει καταβληθεί η προκαταβολή (7 %) που ανέρχεται σε 158,2 εκατ..

Για το πρόγραμμα Leader+, εγκρίθηκε εθνικό πρόγραμμα όσον αφορά τη δέσμευση του συνολικού ποσού για το έτος 2001, δηλαδή 28 εκατ.. Η δέσμευση του ποσού αυτού καθώς και η πληρωμή της πρώτης προκαταβολής θα πραγματοποιηθούν πριν από τις 31 Δεκεμβρίου του έτους 2001.

Ευρωπαϊκό κοινωνικό ταμείο (ΕΚΤ)

Η χορήγηση από τον προϋπολογισμόπό τύπο πιστώσεων χορηγήσεωνποχρεώσεων για το έτος 2001 στο πλαίσιο του ΕΚΤ ανέρχεται σε 623 320 666 εκ των οποίων 621 741 332 έχουν διαβιβασθεί μέχρι τώρα. Ποσόν 1 579 334 προβλέπεται για το ΕΠ τεχνικής αρωγής που βρίσκεται ακόμηπό εξέταση. Η πληρωμή της προκαταβολής ύψους 7 % η οποία αφορά το σύνολο της περιόδου προγραμματισμού πραγματοποιήθηκε για όλα τα εγκεκριμένα προγράμματα και αφορά ποσό ύψους 295 769 306.

Χρηματοδοτικό μέσο προσανατολισμού για την αλιεία (ΧΜΠΑ)

Το κονδύλιο του προϋπολογισμού για το ΧΜΠΑ όσον αφορά το έτος 2001, δηλαδή 26,5 εκατ., δεσμεύθηκε άμεσα. Η προκαταβολή (7 %) για το σύνολο του προγραμματισμού στο πλαίσιο του ΧΜΠΑ (14,777 εκατ.) καταβλήθηκε στο κράτος μέλος.

3. Πιστώσεις του τρίτου ΚΠΣ που δεν χρησιμοποιήθηκαν κατά τα έτη εφαρμογής

Ο κίνδυνος απώλειας πιστώσεων λόγωστέρησης στην εκτέλεση προγραμμάτων προέρχεται από την εφαρμογή του κανόνα n+2 (άρθρο 31 παράγραφος 2 του κανονισμού αριθ. 1260/1999 που αναφέρεται ανωτέρω), σύμφωνα με τον οποίο το μέρος ανάληψηςποχρέωσης που δεν έχει ρυθμισθεί με τις πληρωμές στο τέλος του έτους n+2 αποδεσμεύεται και η κοινοτική συμβολή στο αντίστοιχο πρόγραμμα μειώνεται κατά το ποσό αυτό.

Όσον αφορά τη χρησιμοποίηση πιστώσεων αναλήψεωςποχρεώσεων έτους 2001 Διαρθρωτικών ταμείων, κάθε κράτος μέλος έχει τη δυνατότητα να προβεί στις σχετικές δηλώσεις δαπανών μέχρι τις 31 Δεκεμβρίου 2003.

Ο κανόνας n+2 εφαρμόζεται τόσο για το έτος 2002 όσο και για τα επόμενα έτη.

(1) ΕΕ L 161 της 26.6.1999.